Pielikums Nr. 7
Atklāta konkursa
„Veļas mazgāšanas un ķīmiskās
 tīrīšanas pakalpojumu nodrošināšana”
RAKUS 2019/84K, Nolikumam
LĪGUMS Nr. ________(Projekts) 
par veļas mazgāšanas un ķīmiskās tīrīšanas pakalpojumu nodrošināšanu
Rīgā, 
2019. gada __.__________
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīgā, LV-1038, kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis, turpmāk – Pasūtītājs, un
______________, reģistrācijas Nr._____________, juridiskā adrese _______________, kuru saskaņā ar __________ pārstāv ______________, turpmāk – Izpildītājs, abi kopā turpmāk – Puses, katrs atsevišķi – Puse, 
pamatojoties uz Pasūtītāja rīkotā atklāta konkursa „Veļas mazgāšanas un ķīmiskās tīrīšanas pakalpojumu nodrošināšana”, id. Nr.RAKUS 2019/84K, (turpmāk – Konkurss) rezultātiem, noslēdz šādu līgumu (turpmāk – Līgums):

1. Līguma priekšmets

1.1. Pasūtītājs uzdod, bet Izpildītājs apņemas sniegt veļas un citu Līguma pielikumos minēto izstrādājumu (kopā turpmāk – Veļa) mazgāšanas un ķīmiskās tīrīšanas pakalpojumus saskaņā Latvijas Republikā spēkā esošo normatīvo aktu prasībām, Līguma noteikumiem (tai skaitā tehnisko specifikāciju (Līguma Pielikums Nr.1) un finanšu piedāvājumu (Līguma Pielikums Nr.2)), turpmāk – Pakalpojums.

1.2. Pasūtītājam nav pienākums iepirkt visu Līguma pielikumā Nr.2 norādīto Pakalpojuma apjomu, bet tādu apjomu, kāds nepieciešams Pasūtītāja darbības nodrošināšanai.

2. Pakalpojuma izpildes un pieņemšanas kārtība
2.1. Izpildītājs veic Pakalpojuma izpildi Izpildītāja veļas mazgātavā un ķīmiskajā tīrītavā, izmantojot Izpildītāja darbaspēku, aprīkojumu, transportu un citus Pakalpojumu nodrošināšanai nepieciešamos līdzekļus.

2.2. Izpildītājs uz Līguma darbības laiku nodrošina Pasūtītāju ar speciāliem Veļas maisiem un Veļas konteineriem atbilstoši tehniskajā specifikācijā (Līguma Pielikumā Nr.1) noteiktajam. Izpildītājs piegādā Pasūtītājam nepieciešamos Veļas maisus līdz Pakalpojuma sniegšanas uzsākšanas brīdim, bet Pasūtītājam nepieciešamos Veļas konteinerus Izpildītājs piegādā 1 (viena) mēneša laikā pēc Līguma spēkā stāšanās brīža.
2.3. Izpildītājs Veļas saņemšanu Pakalpojuma izpildei un nodošanu pēc Pakalpojuma izpildes veic tehniskajā specifikācijā (Līguma Pielikums Nr.1) norādītajās vietās. Veļas nogādāšanu no tehniskajā specifikācijā norādītajām saņemšanas vietām līdz Izpildītāja veļas mazgātavai un ķīmiskajai tīrītavai, iekraušanu, izkraušanu, kā arī piegādāšanu no Izpildītāja veļas mazgātavas un ķīmiskās tīrītavas līdz tehniskajā specifikācijā norādītajām nodošanas vietām veic Izpildītājs.
2.4. Pasūtītājs nodod Izpildītājam Veļu speciālos maisos vai konteineros atbilstoši tehniskajā specifikācijā (Līguma Pielikumā Nr.1) noteiktajam, atsevišķi atdalot inficēto Veļu no netīrās. Nododot Veļu Izpildītājam Pakalpojuma sniegšanai, Puses sastāda nodotās Veļas sarakstu.
2.5. Izpildītājs veic Pakalpojuma izpildi kvalitatīvi, Līgumā un Līguma Pielikumos noteiktajā kārtībā un termiņā, ievērojot Latvijas Republikā spēkā esošo normatīvo aktu, tai skaitā attiecīgās Ministru kabineta 2016.gada 16.februāra noteikumu Nr.104 „Noteikumi par higiēniskā un pretepidēmiskā režīma pamatprasībām ārstniecības iestādē” prasības.
2.6. Izpildītājs nodrošina tīrās Veļas iepakošanu tā, lai transportēšanas un glabāšanas laikā tā saglabātos tīra (pasargātu no ārējās vides iedarbības). 
2.7. Pēc Pakalpojuma izpildes Izpildītājs nodod Veļu Pasūtītājam atbilstoši Pakalpojuma izpildei saņemtajam Veļas daudzumam.
2.8. Pasūtītājs sastāda defektu aktu, ja konstatē vismaz vienu no šādiem gadījumiem: Pakalpojums ir sniegts nekvalitatīvi; pēc Pakalpojuma veikšanas Pasūtītājam nav piegādāta visa Pakalpojuma izpildei nodotā Veļa; pēc Pakalpojuma veikšanas Pasūtītājam piegādātā Veļa ir sabojāta. Pasūtītājs defekta aktu Izpildītājam nodod personīgi vai kā ierakstītu pasta sūtījumu nosūta uz Izpildītāja juridisko adresi. Defekta akts tiek uzskatīts par saņemtu dienā, kad tas nodots personīgi, vai 7. (septītajā) dienā pēc tā nodošanas pastā.
2.9. Izpildītājam par saviem līdzekļiem 2 (divu) darba dienu laikā pēc defektu akta saņemšanas jāveic Pakalpojums atkārtoti, nodrošinot tā veikšanu pienācīgā kvalitātē, kā arī piegādājot iztrūkstošo Veļu. Ja Pakalpojuma izpildei nodotā Veļa ir sabojāta vai pazaudēta, Izpildītājs atlīdzina Pasūtītājam nodarītos zaudējumus.
3. Pušu pienākumi un tiesības

3.1. Pasūtītāja pienākumi:

3.1.1. nodrošināt Izpildītājam netraucētu piekļūšanu tehniskajā specifikācijā (Līguma Pielikums Nr.1) norādītajām Veļas saņemšanas un nodošanas vietām Pakalpojuma izpildei; 
3.1.2. pieņemt Izpildītāja atbilstoši Līguma noteikumiem sniegtos Pakalpojumus;

3.1.3. Līgumā noteiktā kārtībā un termiņā veikt samaksu par atbilstoši Līguma noteikumiem sniegtiem Pakalpojumiem.

3.2. Pasūtītāja tiesības:

3.2.1. kontrolēt Pakalpojuma izpildi, kā arī nepieciešamības gadījumā sniegt Izpildītājam norādījumus vai ieteikumus;

3.2.2. nepieņemt Veļu, kas nav kvalitatīvi iztīrīta vai ir sabojāta un sastādīt Līguma 2.8.punktā noteikto defektu aktu;

3.2.3. saņemt informāciju no Izpildītāja par Pakalpojuma izpildes gaitu;

3.2.4. pārbaudīt sniegtā Pakalpojuma atbilstību Latvijas Republikā spēkā esošajos normatīvajos aktos, Līgumā un tā pielikumos noteiktajām prasībām;
3.2.5. Līgumā noteiktos gadījumos saņemt no Izpildītāja līgumsodus.
3.3. Izpildītāja pienākumi:

3.3.1. sniegt Pakalpojumus kvalitatīvi, saskaņā ar Latvijas Republikā spēkā esošajos normatīvajos aktos, šajā Līgumā un tā pielikumos noteiktajām prasībām, kā arī Līgumā Pielikumā Nr.2 noteiktajām cenām;
3.3.2. Pakalpojuma sniegšanas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, u.tml.
3.3.3. atlīdzināt zaudējumus, kas rodas Pasūtītājam un trešajām personām sakarā ar nekvalitatīvu Pakalpojumu sniegšanu;
3.3.4. izpildīt citas Līgumā un tā pielikumos noteiktās prasības.
3.4. Izpildītāja tiesības:

3.4.1. saņemt no Pasūtītāja Pakalpojuma izpildei nepieciešamo informāciju;

3.4.2.  netraucēti piekļūt tehniskajā specifikācijā (Līguma Pielikums Nr.1) norādītajām Veļas saņemšanas un nodošanas vietām Pakalpojuma izpildei;
3.4.3. saņemt samaksu par atbilstoši Līguma noteikumiem sniegtajiem Pakalpojumiem
3.4.4. Līgumā noteiktos gadījumos saņemt no Pasūtītāja līgumsodus.
4. Līguma summa un norēķinu kārtība

4.1. Līguma summa ir līdz EUR _____________ (_____________ euro un __ centi), bez pievienotās vērtības nodokļa (PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā.
4.2. Līguma summā ir iekļautas visas izmaksas, kas saistītas ar Pakalpojuma pilnīgu un kvalitatīvu izpildi saskaņā ar Latvijas Republikā spēkā esošajos normatīvajos aktos, Līgumā un tā pielikumos noteiktajām prasībām, tai skaitā visi materiāli, transporta izmaksas, nodokļi, nodevas un jebkuri citi izdevumi, kas rodas Izpildītājam sakarā ar Pakalpojuma sniegšanu Pasūtītājam. Pasūtītājam nav pienākuma veikt nekādus citus papildu maksājumus.
4.3. Izpildītājs katru mēnesi sagatavo un nosūta Pasūtītāja atbildīgajai personai uz e-pastu saskaņošanai atskaiti par iepriekšējā mēnesī sniegtajiem Pakalpojumiem, norādot Pasūtītāja struktūrvienības, kurām sniegts Pakalpojums, Pakalpojuma veidu un apjomu.
4.4. Pasūtītājs 5 (piecu) darba dienu laikā izskata Izpildītāja Līguma 4.3.punktā noteiktajā kārtībā iesniegto atskaiti un saskaņo to, nosūtot apstiprinājumu Izpildītāja atbildīgajai personai uz e-pastu.
4.5. Gadījumā, ja Pasūtītājs konstatē atskaitē neatbilstības, Pasūtītājs nosūta Izpildītāja atbildīgajai personai uz e-pastu iebildumus, norādot konstatētās neatbilstības. Pēc Pasūtītāja iebildumu saņemšanas Izpildītājs novērš neatbilstības un atkārtoti iesniedz atskaiti Pasūtītājam Līguma 4.3.punktā noteiktajā kārtībā.
4.6. Pēc Līguma 4.4.punktā noteiktā Pasūtītāja elektroniska apstiprinājuma saņemšanas, Izpildītājs sagatavo un iesniedz Pasūtītājam rēķinu atbilstoši saskaņotajai atskaitei.
4.7. Pasūtītājs par atbilstoši Līguma noteikumiem sniegtiem Pakalpojumiem veic samaksu Izpildītājam 30 (trīsdesmit) dienu laikā pēc Izpildītāja rēķina saņemšanas saskaņā ar saskaņoto atskaiti un šī Līguma pielikumā Nr.2 norādītajām cenām. Maksājumus Pasūtītājs veic ar pārskaitījumu uz Līgumā norādīto Izpildītāja bankas kontu.
4.8. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
5. Pušu atbildība
5.1. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem.
5.2. Par Pakalpojuma sniegšanas termiņa kavējumu Pasūtītājs ir tiesīgs saņemt no Izpildītāja līgumsodu 0,01% (nulle, komats, nulle viens procents) apmērā par katru nokavēto dienu no pasūtījuma kopsummas, bet ne vairāk kā 10% (desmit procenti) no tās.
5.3. Par Pakalpojumu apmaksas termiņa kavējumu Izpildītājs ir tiesīgs saņemt no Pasūtītāja līgumsodu 0,01% (nulle, komats, nulle viens procents) apmērā par katru nokavēto dienu no neapmaksātās summas, bet ne vairāk kā 10% (desmit procenti) no tās. 
5.4. Līguma 6.4.punktā, kā arī 6.5.punktā noteiktajā gadījumā Pasūtītājs ir tiesīgs saņemt no Izpildītāja līgumsodu 10% (desmit procenti) apmērā no kopējās Līguma summas. 
6. Līguma darbības laiks un izbeigšanas kārtība

6.1. Līgums stājas spēkā ar brīdi, kad to parakstījušas abas Puses un ir spēkā līdz saistību izpildei.

6.2. Izpildītājs uzsāk Pakalpojumu sniegšanu ar 2019. gada __. _____________ un sniedz Pakalpojumu 36 (trīsdesmit sešus) mēnešus, t.i. līdz 2022. gada ___. _____________.
6.3. Līgumu var izbeigt pirms termiņa, abām Pusēm rakstiski par to vienojoties, kā arī Līgumā paredzētajos gadījumos.

6.4. Ja Izpildītājs neuzsāk Pakalpojuma sniegšanu Līguma 6.2. punktā noteiktajā termiņā, pārtrauc Pakalpojuma sniegšanu vai sniedz Pakalpojumu neatbilstoši Latvijas Republikā spēkā esošo normatīvo aktu vai Līguma prasībām, Pasūtītājam ir tiesības vienpusēji izbeigt Līgumu, rakstiski par to paziņojot Izpildītājam.
6.5. Pasūtītājam ir tiesības, rakstiski informējot Izpildītāju, vienpusēji izbeigt Līgumu gadījumā, ja Līgumu nav iespējams izpildīt tādēļ, ka līguma izpildes laikā attiecībā uz Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.6. Pasūtītājam ir tiesības vienpusēji izbeigt Līgumu pilnībā vai daļā, t.i., attiecībā uz kādu no stacionāriem vai stacionāra struktūrvienību, rakstiski par to paziņojot Izpildītājam.
6.7. Izpildītājam ir tiesības, rakstiski informējot Izpildītāju, vienpusēji izbeigt Līgumu, ja Pasūtītājs kavē rēķinu apmaksu.
7. Nepārvarama vara

7.1. Puses tiek atbrīvotas no atbildības par Līguma saistību neizpildi, ja šādai neizpildei par iemeslu ir bijusi nepārvarama vara, kuru nebija iespējams paredzēt, noslēdzot šo Līgumu, kā arī nebija iespējams no tās izvairīties vai novērst to ar saprātīgiem līdzekļiem. Nepārvarama vara ir dabas katastrofas, karš, streiki un jauni normatīvie akti, kas padara neiespējamu Līguma izpildi. Inflācija, nodokļu likmju izmaiņas un citi biznesa riski nav uzskatāmi par nepārvaramu varu. 

7.2. Pusei, kas saskārusies ar nepārvaramu varu, ne vēlāk kā 5 (piecu) darba dienu laikā pēc tās iestāšanās rakstiski jāinformē par to otra Puse, ja vien tas objektīvi iespējams. Ziņojumam jāpievieno izziņa, ko izsniegusi kompetenta iestāde un kas satur minēto nepārvaramās varas apstākļu apstiprinājumu un raksturojumu.

7.3. Ja nepārvaramas varas apstākļi turpinās ilgāk par 10 (desmit) dienām, tad katra no Pusēm ir tiesīga vienpusēji izbeigt Līgumu, paziņojot par to otrai Pusei vismaz 10 (desmit) dienas iepriekš.
8. Citi noteikumi

8.1. Visi Līguma pielikumi, kā arī visas šī Līguma ietvaros rakstiski noformētās un Pušu parakstītās izmaiņas, grozījumi un papildinājumi, Pušu norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir abu Pušu parakstīti.

8.2. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
8.3. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja vienošanos nav iespējams panākt, strīdu izskata Latvijas Republikas tiesā Latvijas Republikas normatīvajos aktos noteiktajā kārtībā.
8.4. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama.

8.5. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste realizējama Publisko iepirkumu likuma 62. pantā noteiktajā kārtībā.
8.6. Ja kādai no Pusēm tiek mainīta atrašanās vieta vai banku rekvizīti, tā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi.
8.7. Pušu reorganizācija vai to vadītāju maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 

8.8. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
8.9. Atbildīgās personas šī Līguma ietvaros: 
· no Pasūtītāja puses – _____________, tālr. _____________, e-pasts ________________; 
· no Izpildītāja puses – _____________, tālr.______________, e-pasts: ______________. 
8.10. Līgums sastādīts uz ___ (__________) lapām divos eksemplāros. Katram eksemplāram pievienots Pielikums Nr.1 uz __ (__________) lapām un Pielikums Nr.2 uz __ (___________) lapām. Katrai Pusei izsniegts pa vienam eksemplāram, abiem Līguma eksemplāriem ir vienāds juridisks spēks.
9. Pušu paraksti un rekvizīti

Pasūtītājs: 
Izpildītājs:
	SIA „Rīgas Austrumu klīniskā universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods: HABALV22

Konta Nr. LV24HABA0001407045805
_____________________________
I.Paeglītis
_____________________________

K.Plūme
_____________________________

V.Lietuvietis
	______________________________
______________________________
Reģ. Nr. _______________________
Banka: ________________________
Bankas kods: ___________________
Konta Nr. ______________________
_______________________________




